CELEX: 62020TA0573
Language: el
Date: 2021-12-21 00:00:00
Title: Υπόθεση T-573/20: Απόφαση του Γενικού Δικαστηρίου της 21ης Δεκεμβρίου 2021 — MG κατά ΕΤΕπ (Υπαλληλική υπόθεση – Προσωπικό της ΕΤΕπ – Αποδοχές – Οικογενειακά επιδόματα – Απόρριψη της αιτήσεως για τη χορήγηση των επιδομάτων στον γονέα που δεν έχει την επιμέλεια του τέκνου – Διαδικασία συμβιβασμού – Εύλογη προθεσμία – Ευθύνη)

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/38
            
         
      Απόφαση του Γενικού Δικαστηρίου της 21ης Δεκεμβρίου 2021 — MG κατά ΕΤΕπ
      (Υπόθεση T-573/20) (1)
      
      (Υπαλληλική υπόθεση - Προσωπικό της ΕΤΕπ - Αποδοχές - Οικογενειακά επιδόματα - Απόρριψη της αιτήσεως για τη χορήγηση των επιδομάτων στον γονέα που δεν έχει την επιμέλεια του τέκνου - Διαδικασία συμβιβασμού - Εύλογη προθεσμία - Ευθύνη)
      (2022/C 84/53)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: MG (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων (εκπρόσωποι: G. Faedo και K. Carr, επικουρούμενες από τον A. Dal Ferro, δικηγόρο)
      
         Αντικείμενο
      
      Προσφυγή-αγωγή, ασκηθείσα δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης, με αίτημα, αφενός, την ακύρωση των εγγράφων της ΕΤΕπ της 11ης Οκτωβρίου 2018, της 7ης Ιανουαρίου 2019 και της 30ής Ιουλίου 2020, βάσει των οποίων ο προσφεύγων-ενάγων στερήθηκε το ευεργέτημα των οικογενειακών επιδομάτων και των συνακόλουθων οικονομικών δικαιωμάτων, και, αφετέρου, την ικανοποίηση της ηθικής βλάβης την οποία ισχυρίζεται ότι υπέστη ο προσφεύγων-ενάγων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Υποχρεώνει την Ευρωπαϊκή Τράπεζα Επενδύσεων (ΕΤΕπ) να καταβάλει στον MG ποσό ύψους 500 ευρώ σε ικανοποίηση της ηθικής βλάβης που αυτός υπέστη.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Ο MG και η ΕΤΕπ φέρουν έκαστος τα δικαστικά έξοδά του.
               
            
         (1)  EE C 371 της 3.11.2020.